बाक्सा / गुवाहाटी,मार्च  16  : भारतीय' आर्मि रेड होर्न बिफाननि चिन्डीत बेटेलियनआ बाक्सा जिल्लानि सिङाव थानाय दिक्सिन चुबुरि गामिआव ओनसोलनि सुबुंफोरनि थाखाय खमिउनिटी हल एबा नब्लां लुफुंनानै बेखेवनानै होदों ।खौरां मोन्नाय बादिब्ला भारतीय' आर्मि बिफानआ ऑफारेशन सादभाबनानि मोनसे मावफु हाबाफारि लानानै ओनसोलनि थागिरि सुबुंफोरनि थाखाय समाजआरि हाबाफारि,हारिमु आरो मेल - मिथिं खालामनो मोजां जागोनखौ मिजिं थिनानै नब्लांखौ लुफुंनानै होदों ।सा - सान्जा ओनसोलफोराव उदखारिफोरनि जेंनाजो फुगिनांनाय सुबुंफोरखौ समाजनि गुबै लामाजों लाबोनो थाखाय भारतीय' आर्मि बिफानआ ओनसोलनि सुबुंफोरनि थाखाय गुबुन गुबुन समाजआरि जौगालु आरो गोरोबज्लायनायनि हाबाफारि लाबोगासिनो दं ।